REPUBLIKA HRVATSKA

OSNOVNA ŠKOLA STARI JANKOVCI

 STARI JANKOVCI

|  |
| --- |
| KLASA:400-02/20-01/4 |
| URBROJ:2188-36-04-20-2 |

Stari Jankovci, 29. prosinca 2020. godine

**OBRAZLOŽENJE PRIJEDLOGA FINANCIJSKOG PLANA ZA 2021. GODINU I**

**PROJEKCIJA PLANA ZA 2022. I 2023. GODINU**

Prijedlog financijskog plana Osnovne škole Stari Jankovci rađen je prema Uputama za izradu Proračuna Vukovarsko-srijemske županije za razdoblje 2021. – 2023. godina. Budući da škola od Vukovarsko-srijemske županije nije dobila informaciju kolika će sredstva biti namijenjena financiranju OŠ Stari Jankovci, prijedlog financijskog plana izrađen je na temelju prihoda i rashoda ostvarenih tijekom 2020. godine.

Prijedlog financijskog plana za 2021. godinu rađen je na trećoj razini računskog plana, a projekcije za 2022. i 2023. godinu na drugoj razini plana kao što je to Ministarstvo financija propisalo u svojim Uputama.

1. **Sažetak djelokruga rada proračunskog korisnika**

Osnovna škola Stari Jankovci provodi program osnovnoškolskog obrazovanja, u matičnoj školi Stari Jankovci te u područnim školama Novi Jankovci, Srijemske Laze i Orolik.

Nastava je organizirana u dvije smjene, u obliku redovne, izborne, dodatne i dopunske nastave. Nastava se izvodi prema nastavnim planovima i programima, koje je donijelo Ministarstvo znanosti i obrazovanja te po Godišnjem planu i programu rada škole te Školskom kurikulumu za školsku godinu 2020./2021.

Školu polazi 253 učenika u 23 razredna odjela. U školi radi 12 učitelja razredne nastave, 34 učitelja predmetne nastave, ravnatelj i 2 stručna suradnika, 2 administrativna djelatnika te 6 djelatnika pomoćnog i tehničkog osoblja.

1. **Obrazloženje programa rada školske ustanove**

Financijskim planom planirana su sredstva za provođenje programa osnovnoškolskog obrazovanja i odgoja učenika te svih aktivnosti koje su planirane godišnjim planom i programom te kurikulumom škole. Ostvarivanje programa i aktivnosti provodi se:

-stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu prema planu i programu Ministarstva znanosti i obrazovanja

-poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije

-organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine zavičaja te njegovanje nacionalne različitosti

-primjenom suvremenih nastavnih metoda kod učenika stvaramo navike učenja i stjecanja novih spoznaja i vještina.

1. **Zakonske i druge podloge na kojima se zasniva program rada škole**

Djelatnost osnovnoškolskog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi (˝Narodne novine˝ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18.,98/19. i 64/20.), Zakona o ustanovama (˝Narodne novine˝ br. 76/93., 29/97., 47/99.,35/08. i 127/19.), Zakona o proračunu (˝Narodne novine˝ br. 87/08.,136/12.,15/15.), Pravilnika o proračunskim kvalifikacijama (˝Narodne novine˝ br.26/10., 120/13. i 01/20.), Pravilnika o proračunskom računovodstvu i računskom planu (˝Narodne novine˝ br. 124/14., 115/15., 87/16., 03/18., 126/19. i 108/20. ), Zakona o fiskalnoj odgovornosti (˝Narodne novine˝ br. 111/18.) te Uputi za izradu proračuna županije Vukovarsko-srijemske za razdoblje 2021.-2023. iz listopada 2020. godine. Program rada škole temelji se Godišnjem planu i programu rada OŠ Stari Jankovci za školsku godinu 2020.-2021. te Školskom kurikulumu za školsku godinu 2020./2021.

1. **Usklađenost ciljeva, strategije i programa s dokumentima dugoročnog razvoja**

Školske ustanove donose godišnje operativne planove (GPP i školski kurikulum) prema planu i programu koje je donijelo Ministarstvo znanosti i obrazovanja. Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskog plana, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Svi zadaci i ciljevi djelovanja škole iziskuju određena financijska sredstva koja se osiguravaju iz proračuna Ministarstva znanosti i obrazovanja i iz proračuna Vukovarsko-srijemske županije za pokriće materijalnih rashoda, a škola ima obvezu racionalno, svrsishodno i planski raspolagati s istima.

Prioritet škole je pružanje usluge obrazovanja i odgoja učenika te će se u skladu s tim i u naredne tri godine težiti podizanju kvalitete nastave na što višu razinu, stalnim i kvalitetnim usavršavanjem učitelja te poboljšanjem materijalnih i drugih uvjeta. Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije. Slobodne aktivnosti bit će organizirane prema mogućnostima škole, a rad skupina predstavit će se tijekom školskih priredbi. Učitelji će tijekom školske godine sudjelovati na seminarima, stručnim skupovima i aktivima.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava za financiranje rada škole su:**

* **Opći prihodi i primitci**, podskupina 671

 Prihodi iz nadležnog proračuna za financiranje redovne djelatnosti proračunskih korisnika, odnosno sredstva primljena od Vukovarsko-srijemske županije za materijalne troškove poslovanja te održavanje i obnovu nefinancijske imovine

* **Vlastiti prihodi**,podskupina 661 i 642

Prihodi koje ostvarujemo obavljanjem poslova na tržištu i u tržišnim uvjetima, a koje mogu obavljati i drugi pravni subjekti izvan općeg proračuna (iznajmljivanje prostora, i sl.)

* **Prihodi za posebne namjene**, podskupina 652

Prihodi čije su korištenje i namjena utvrđeni posebnim zakonima i propisima. U tu skupinu prihoda evidentiramo i prihode od sufinanciranja, uplate roditelja za prehranu učenika.

* **Pomoći proračunskim korisnicima iz proračuna koji im nije nadležan, podskupina računa 636**

Ministarstvo znanosti i obrazovanja, državni proračun za financiranje rada zaposlenih te Općina Stari Jankovci za financiranje školskih aktivnosti.

* **Donacije,** podskupina 663

Prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Primjeri takvih knjiženja su uplate Agencija za dnevnice učiteljima koje prikazujemo u podskupini računa 663.

**-Prihodi od Županije**

Županija financira tekuće izdatke škole, investicijsko održavanje školskog prostora, opreme, nastavnih sredstava i pomagala te tekuće održavanje prema određenim kriterijima.

Planirano je da će se iz županijskog proračuna ostvariti 761.670,00 kn prihoda, kojima će se financirati materijalni i financijski rashodi te rashodi za nabavu nefinancijske imovine.

Opći troškovi (ured. materijal, komunalne usluge i naknade, HT, izdaci za nabavu pribora za izvođenje nastavnog plana i programa, nabava sitnog inventara i ostalo) planirani su u iznosu od 173.040,00 kn, što je 14.420,00 kn mjesečno (40 kn po učeniku, 100 kn po razrednom odjelu te 2000 kn po školi). Troškovi su planirani prema prioritetima funkcioniranja škole. Energenti, hitne intervencije, prijevoz učenika te usluge obveznih zdravstvenih i sistematskih pregleda zaposlenika planirani su prema prijašnjim godinama te tekućoj godini, a Županija ih financira u stvarnom trošku.

Prijevoz učenika za 2021. godinu iznosi će 203.730,00 kn, a procjena je rađena na temelju 2020. godine.

Osiguranje školske imovine planirano je u iznosu od 10.700,00 kn. Županija u stvarnom iznosu financira i sve ostale nepredviđene troškove škole.

-**Vlastiti prihodi**

Vlastiti prihodi su prihodi od najma dvorane i školskih učionica te od proizvodnje električne energije. Nakon što Županiji uplatimo 60% prihoda, ostatak koristimo za financiranje materijala za čišćenje, materijala za održavanje sportske dvorane, nabavu uredskog materijala, i sl.

**-Prihodi za posebne namjene**

Obuhvaćaju prihode namijenjene za sufinanciranje prehrane učenika od strane roditelja te će se u tu svrhu u potpunosti utrošiti.

**-Pomoći iz državnog proračuna**

Obuhvaćaju prihode od Ministarstva znanosti i obrazovanja koji su namijenjeni za isplatu plaća zaposlenika te ostale rashode za zaposlenike, kao što su: jubilarne nagrade, darovi za djecu, otpremnine, naknade za bolest, smrtne slučajeve, rođenje djece, naknadu za neiskorišteni godišnji odmor i dr. Također, iz državnog proračuna, predviđen je i prijevoz zaposlenika na posao i s posla, a planiran je prema trenutnom broju zaposlenika.

Planirali smo i prihod od Ministarstva znanosti i obrazovanja za nabavu udžbenika za pojedine razrede za školsku godinu 2020./2021.

**-Pomoći iz općinskog proračuna**

Ostvaraju se na temelju pisanog zahtjeva Općini, a koriste se zafinanciranje određenih školskih aktivnosti.

 **6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Utrošenim financijskim sredstvima ostvareno je redovno odvijanje nastavnog procesa. Nastavni plan i program za školsku godinu 2019./2020. realiziran je u skladu s epidemiološkom situacijom. Svi učenici su uspješno završili školsku godinu.

**Učenici osmih razreda sudjelovali su u jednodnevnoj terenskoj nastavi u sklopu projekta 'Posjet učenika osmih razreda Vukovaru'.**

Održano je Županijsko natjecanje u poznavanju engleskoga jezika za osnovne i srednje škole. Sudjelovala su 34 osnovnoškolca, učenika 8. razreda i 39 srednjoškolaca, učenika 2. i 4. razreda te gosti učenici iz Zagrebačke i Varaždinske županije. Također, škola je imala svog predstavnika i na Državnom natjecanju iz engleskog jezika, gdje je ostvareno 5. mjesto.

U školi je obilježen Svjetski dan osoba s Down sindromom, Dan planeta Zemlje, Dan kruha, nacionalni Tjedan školskog doručka i sl.

Zaposlenici su se stručno usavršavali i nadograđivali svoje kompetencije na seminarima i stručnim aktivima.

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Melita Begović, prof.)

 Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Anđelko Lučić, prof.)